
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 90
                                                                din 30 aprilie 2020
pentru aprobarea întocmirii documentației tehnico -  economice privind amenajarea unui loc de antrenament în aer liber (workout) și includerea acesteia în lista de investiții, aprobată conform Hotărârii Consiliului Local Sighișoara nr. 26/20.02.2020
Consiliul Local al Municipiului Sighișoara, întrunit în ședință ordinară, 
Luând act de proiectul de hotărâre, înregistrat cu nr. 29.750/24.10.2019 şi la Consiliul Local Sighișoara cu nr. 30.259/29.10.2019, ulterior modificat și completat, fiind comunicat cu adresa de înaintare, înregistrată al registratura generală a Municipiului Sighișoara cu nr. 10.357/24.04.2020, de referatul de aprobare, înregistrat cu nr. 10.610/29.04.2020, al grupului de consilieri locali ai Partidului Uniunea Independentă pentru Sighișoara (U.I.P.S.), în calitate de iniţiatori, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere că este de interes local amenajarea unui parc de antrenament în aer liber (workout);
Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ținând cont de prevederile Legii nr. 98/2016 privind achizițiile publice, cu modificările şi completările ulterioare și ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;

Având în vedere și prevederile H.G. nr. 907/2016 privind etapele de elaborare și conținutul - cadru al documentaţiilor tehnico - economice aferente obiectivelor/proiectelor de investiţii finanțate din fonduri publice, cu modificările şi completările ulterioare;

Având în vedere că municipiul Sighișoara se confruntă cu o lipsă acută de locuri de petrecere a timpului liber, adresate tuturor categoriilor de localnici și nu numai;
Având în vedere potențialul însemnat al orașului, pe plan socio - uman;
Având în vedere necesitatea creșterii standardelor de viață la niveluri impuse de normele cu adevărat europene și necesitatea urmării unor modele de proiecte de succes implementate deja în alte orașe;
Având în vedere că există o nevoie reală pentru amenajarea unui astfel de loc de antrenament în aer liber (workout), dată fiind nevoia de dezvoltare fizică și intelectuală în armonie;

Având în vedere că în momentul actual un astfel de loc de antrenament în aer liber, adresat tuturor sighișorenilor, nu există;

Ținând cont de listele de semnături strânse de inițiatori în sensul promovării acestui proiect de hotărâre;

Ținând seama de faptul că sunt întrunite condițiile legale pentru soluționarea cererilor și adoptarea unei hotărâri pentru amenajarea unui astfel de loc de antrenament în aer liber (workout), ținând cont de faptul că există strânse semnături de la sighișoreni;
Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 10.567/29.04.2020, prin care se propune aprobarea întocmirii documentației tehnico - economice privind amenajarea unui loc de antrenament în aer liber (workout) și includerea acesteia în lista de investiții, aprobată conform Hotărârii Consiliului Local Sighișoara nr. 26/20.02.2020;
Având în vedere avizele favorabile ale comisiilor de buget, urbanism și juridică;
În temeiul prevederilor art. 129 alin. (2) lit. ,,b”, alin. (4) lit. ,,d”, alin. (14), art. 139 alin. (1), alin. (3) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

 

                                                            H O T Ă R Ă Ş T E:

Art. 1. Se aprobă întocmirea documentației tehnico - economice pentru realizarea unui parc de antrenament în aer liber (workout) și includerea acesteia, ca obiectiv de investiții, în lista de investiții, aprobată conform Hotărârii Consiliului Local Sighișoara nr. 26/20.02.2020.
Art. 2.  Finanțarea documentației tehnico-economice pentru realizarea parcului de antrenament în aer liber (workout) se va realiza din fondurile proprii ale Municipiului Sighișoara.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Tehnic, Investiţii - Urmărire Contracte, Monitorizare Servicii de Utilităţi Publice, Direcția Administrarea Patrimoniului, Biroul Buget, Contabilitate, Salarizare – Direcția Economică și Biroul Achiziții, Accesare Fonduri Europene și Management Proiecte din cadrul Municipiului Sighișoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

            Toth Tivadar        

                                              Contrasemnează pentru legalitate

                                                                                                 SECRETARUL GENERAL al municipiului,

                                                                                                     Bizo Anca
    (Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  1 ex. Direcția Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Achiziții, Accesare Fonduri Europene, Management Proiecte;
  1 ex. Partidul Uniunea Independentă pentru Sighișoara (U.I.P.S.).

12 ex.
B.A. 
